У вучэбна-метадычным цэнтры беларускай культуры ДУА “Беларускамоўная гімназія № 2 г. Барысава” для вучняў 10-х і 11 класаў адбылася прэзентацыя кнігі “Помнім герояў сваіх”. У сямідзесяты год Вялікай Перамогі удзельнікі Барысаўскага літаратурнага аб’яднання “Натхненне” падарылі жыхарам свайго горада новы калектыўны зборнік вершаў “Помнім герояў сваіх”. Гэта кніга - памяць трыццаці аўтараў аб мужнасці тых, хто змагаўся за мір на зямлі, аб загінуўшых блізкіх, аб горадзе Барысаве і яго героях, аб жыцці і каханні. Кнігу дапаўняюць васемнаццаць каляровых фотаздымкаў помнікаў г. Барысава. На рахунку членаў літаб’яднання гэты зборнік чацвёрты. На мерапрыемства, дапоўненае кніжнай выставай, бібліятэкары гімназіі Вольга Антаневіч і Таццяна Маслюкова запрасілі трох аўтараў новай кнігі – кіраўніка “Натхнення” Лёлю Багдановіч, аўтара прадмовы да кнігі Генрыету Сяргеенкаву і паэтэсу Валянціну Анкудзінаву, імя якой пачынае кнігу. Тэма вайны не страціла сваёй актуальнасці і цяпер. Вельмі важнае значэне ў патрыятычным выхаванні моладзі маюць сустрэчы з нашымі паэтамі. Выступленні ўсіх гасцей захапілі гімназістаў, кранулі душу. Абавязкова разам з паэтамі будзем помніць герояў сваіх!